open-index/open-wikipedia-markdown huggingface dataset:
Personaalne auaste

**Personaalne auaste NSVL-is** oli sõjaväes ja poolsõjaväestatud (paramilitaarsetes) organisatsioonides kasutatav auaste, mis antakse teenistujatele nende isikliku tegevuse alusel ning ei ole seotud nende ametikohaga.

## Personaalsed auastmed sõjaväes
### Personaalsed auastmed sõjaväestatud asutustes
#### NSV Liidu Siseasjade Rahvakomissariaadi Riikliku Julgeoleku Peavalitsus
Vastavalt 1935. aasta 16. oktoobril NSV Liidu Kesktäitevkomitee esimehe Mihhail Kalinini, NSV Liidu Rahvakomissaride Nõukogu esimehe Vjatšeslav Molotovi ja NSV Liidu Kesktäitevkomitee sekretäri I. Akulovi poolt vastuvõetud NSV Liidu Siseasjade Rahvakomissariaadi Riikliku Julgeoleku Peavalitsuse töötajate teenistuse põhimäärusele (*Положение о прохождении службы начальствующи составом Главного управления государственной безопасности Народного комиссариата внутренних дел Союза ССР*) kehtestati NSV Liidu Siseasjade Rahvakomissariaadi Riikliku Julgeoleku Peavalitsuse töötajatele senisest sõjaväelistest auastmetest erinevad personaalsed auastmed.

Täiendavalt kandsid riikliku julgeoleku juhtivkoosseisu seersandid, nooremleitnandid, leitnandid ja kaptenid vormiriietuse lõkmetel hõbedavärvi põimiku kujutist; riikliku julgeoleku juhtivkoosseisu majorid, vanemmajorid, 3. järgu, 2. järgu ja 1. järgu riikliku julgeoleku komissarid lõkmetel kullavärvi põimiku kujutist.

## Personaalsed "auastmed" NLKP-s
Nõukogude Liidu kommunistlikus parteis, mis oli üles ehitatud kindlat käsuliini ja alluvusvahekordi arvestades, olid "personaalseteks auastmeteks" reakoosseisul:
* NLKP liikme kandidaat;
* NLKP liige;
Nõukogude Liidu kommunistlikus parteis juhtivkoosseisu "personaalseteks auastmeteks" kesktasemel ehk liiduvabariigi kommunistlikus parteis olid:
* NLKP linna- või rajoonikomitee liikmed
* NLKP liiduvabariigi KK liikmekandidaadid;
* NLKP liiduvabariigi KK liikmed;

NSV Liidu keskvõimu tasemel olid "personaalseteks auastmeteks":
* NLKP KK liikmekandidaadid;
* NLKP KK liikmed;
* NLKP KK juures asuva Parteikontrolli Komisjoni liikmekandidaadid;
* NLKP KK juures asuva Parteikontrolli Komisjoni liikmed;
* NLKP KK Poliitbüroo liikmekandidaadid;
* NLKP KK liikmekandidaadid;
* NLKP KK Poliitbüroo/Presiidiumi liikmekandidaadid;
* NLKP KK Poliitbüroo/Presiidiumi liikmed;
* NLKP KK sekretär;
* NLKP KK 1. sekretär;
* NLKP KK peasekretär

## Viited
Jalgpallihaigla

**Jalgpallihaigla** on Eesti jalgpallikoondise fänne ühendav mittetulundusühing. Ühingul on üle 600 liikme.

## Vaata ka
*JK Jalgpallihaigla
*Copa Jalgpallihaigla

## Viited

## Välislingid
*Jalgpallihaigla koduleht
Rudolph Fentz

**Rudolph Fentz** on tuntud kui fiktiivne ajarändur 1876. aastast 1950. aastasse. 

Väidetavasti ilmus vanaaegsetes riietes tundmatu mees 1950. aasta juunis New Yorgi tänavale ja jäi kohe pärast seda auto alla. Tema läbiotsimisel leiti 19. sajandi raha ja dokumendid, mis võimaldasid teda identifitseerida kui 1876. aastal kaduma läinud Rudolph Fentzi.

Juhtumi kirjeldust on korratud arvukates paraväljaannetes. Tegelikult on kogu lugu väljamõeldis ja pärineb 1951. aastal ilmunud Jack Finney novellist.

## Välislingid
* Rudolph Fentz, the Accidental Time Traveler
Praimer

**Praimer** on lühike (tavaliselt umbes kümme aluspaari pikkune) nukleiinhappe lõik, mis on DNA replikatsiooni alguskohaks.

Enamasti on loodusliku DNA replikatsiooi puhul praimeriks RNA lõik. Paljud biokeemia ja molekulaarbioloogia laboritehnoloogiad vajavad praimeriks DNA lõiku.
Tai jalgpallikoondis

**Tai jalgpallikoondis** on Tai jalgpalliliidu esindusmeeskond, mis esindab Taid rahvusvahelistel jalgpallivõistlustel.

## Välislingid
* Koduleht
Parlamentaarne monarhia

**Parlamentaarne monarhia** on parlamentarismi vorm, kus riigipeaks on monarh, kellele kuulub vaid esindusfunktsioon ja ta ei oma poliitilist võimu. 

## Vaata ka
*Parlamentarism
*Presidentaalne vabariik
Poliitikast võõrandumine

**Poliitikast võõrandumine** on vastumeelsus poliitika suhtes, arvamus, et poliitilised organid ja poliitikud on ükskõiksed, ebatõhusad ja ebausaldusväärsed. See mõiste võib tähendada ka lihtsalt apaatiat poliitika suhtes.

Sõltuvalt riigist ja ühiskonnast on poliitilisel võõrandumisel palju alavorme ja erinevaid põhjusi.

## Vaata ka
Vastupoliitika
Vastupoliitika

**Vastupoliitika** on vastandumine kehtivale poliitilisele süsteemile ja soov võtta kasutusele uut tüüpi poliitikategemise vormid. 

## Vaata ka
*Poliitikast võõrandumine
*Politoloogia
Sa‘d al-Ḩarīrī

**Sa‘d ad-Dīn Rafīq al-Ḩarīrī** (araabia keeles سعد الدين رفيق الحريري; sündinud 18. aprillil 1970 Ar-Riyāḑis) on Liibanoni ärimees ja poliitik, kahekordne peaminister (2009–2011, 2016–2020).

Esimest korda oli ta peaminister 9. novembrist 2009 kuni valitsuskoalitsiooni lagunemiseni 12. jaanuaril 2011. Seejärel juhtis ta valitsust kuni 25. jaanuarini 2011, mil peaministriks sai Najīb Mīqātī. Uuesti oli ta valitsusjuht 18. detsembrist 2016 kuni 29. oktoobrini 2019, kuid jätkas peaministri kohusetäitjana veel kuni Ḩassān Diyābi valitsuse ametisse astumiseni 21. jaanuaril 2020.

## Elulugu

Sa‘d al-Ḩarīrī sündis Saudi Araabias. Tema isa oli Liibanoni kauaaegne peaminister Rafīq al-Ḩarīrī ja ema Iraagi päritolu Nidal Al-Bustani. Tal on vanem vend.

Aastal 1992 lõpetas ta Georgetowni Ülikooli ärijuhtimise alal ja asus Ar-Riyāḑis oma isa ärisid juhtima. 1993 alustas ta tööd Sipco (Saudi Industrial Paints Co) turundusjuhina. Ta oli ka Lähis-Idas ja Aafrikas tegutseva telekommunikatsiooniettevõtte Oger Telecom täitevkomitee esimees. Lisaks oli ta ettevõtte Omnia Holdings esimees ja Oger International Enterprise de Travaux Internationaux juhatuse liige.

Kui Rafīq al-Ḩarīrī 2005. aastal tapeti, asus Sa‘d al-Ḩarīrī elama Liibanoni ning sai oma isa asutatud sunniitide poliitilise organisatsiooni Tulevikuliikumine liidriks. Ta on ka 14. Märtsi Alliansi juht. See on 8 Liibanoni erakonna, millest 7 on parlamendis esindatud, ja sõltumatute parlamendiliikmete liit, mille tegevus on suunatud juba 1976. aastast kestva Süüria sõjalise kohaloleku lõpetamisele Liibanonis ja on nimetatud Seedrirevolutsiooni toimumispäeva järgi.

Kui Rafīq al-Ḩarīrī 4,1 miljardi USA dollari suurune varandus tema laste vahel laiali jagati, sai igaüks neist 1,4 miljardit. Seejärel sai Sa‘d al-Ḩarīrī noorem õde Hind 22-aastaselt maailma noorimaks miljardäriks. 

Sa‘d al-Ḩarīrī valitsus lagunes, kui 12. jaanuaril 2011 lahkusid Rafīq al-Ḩarīrī mõrva uurimisega seotud erimeelsuste tõttu koalitsioonist Ḩizb Allāh ja selle liitlasparteid.

## Viited
Nabla-operaator

**Nabla-operaator** ehk **Hamiltoni nabla-operaator** ehk **Hamiltoni diferentsiaaloperaator** ehk **nabla** on diferentseeruvatele mitme muutuja funktsioonidele rakendatav vektorväärtusega diferentsiaaloperaator. Seda kasutatakse matemaatiliste tähistuste lühendamiseks, näiteks gradient, divergents, rootor ja Laplace'i operaator on esitatavad nabla-operaatori abil. Seda tähistatakse nabla sümboliga.

*n*-mõõtmelises eukleidilises ruumis **R**n ristkoordinaadistikus koordinaatidega (*x*1, *x*2, ..., *x**n*) on nabla-operaator:

:  \nabla = \sum_{i=1}^n  \hat e_i {\partial \over \partial x_i}

kus \{ \hat e_i: 1\leq i\leq n\} on ühikvektorid selles ruumis ja \frac{\partial}{\partial x_i} tähistab osatuletise võtmise operaatorit muutuja x_i järgi.

Kompaktsemalt saab nabla-operaatori kirja panna Einsteini summeerimiskokkuleppe abil:
: \nabla = \hat e_i \,\partial_i

### Näide

Kolmemõõtmelises Cartesiuse koordinaadistikus **R**3 koordinaatidega (*x*, *y*, *z*) defineeritakse \nabla  järgmiselt:

: \nabla = \mathbf{\hat{x}}{\partial \over \partial x}   + \mathbf{\hat{y}}{\partial \over \partial y} + \mathbf{\hat{z}}{\partial \over \partial z}

kus \{\mathbf{\hat{x}},  \mathbf{\hat{y}},\mathbf{\hat{z}} \}  on ühikvektorid vastavatele koordinaatide suundadele (tähistatakse ka \vec i, \vec j ja \vec k).

## Vaata ka

* Laplace'i operaator
* Mitme muutuja funktsioon

## Viited

## Välislingid

*Wolfram MathWorld, Vector Derivative (inglise keeles)
Toivo Nikopensius

**Toivo Nikopensius** (20. juuni 1946 – 22. märts 2015) oli eesti laulja. 1980. aastatel laulis ta Tartu ansamblis Plastmass, kuhu kuulusid veel Ants Alliksaar, Tarmo Leinatamm (klahvid), Viktor Loiku (kitarr), Georg Otsar (bass) ja Lembit Priks (trummid) ning Viktor Leitu.

## Diskograafia
* 1993 "Kateriine" 
* 1994 "Tere taas kodupaik" MC  Eesti Telefon
* 1995 "Nii see oli..." MC
* 1996 "Toivo Nikopensius 1996" MC 
* 199? "Üks viiv" LeHelMus
* 1998 "Lustlik meremees" HelMus
* 2000 "Rukkilill" LeHelMus
* 2000 "Jäälilled" CD
* 2002 "Valged roosid" LeHelMus
* 2002 "Lumesadu jõuluõhtul" MC LeHelMus, sama lood "Jäälilled" CD-l
* 2006 "Pikk tee" Neumann Stuudio
* 2007 "Valged roosid" LeHelMus
* 2007/2008 "Kuldsed südamed" LeHelMus/EAA
* 2009 "Toivo Nikopensius" 3 CD, EAA

## Viited
Rummu aherainemägi

**Rummu aherainemägi** (ka *Rummu tuhamägi*) on aherainemägi Harju maakonna loodeosas Lääne-Harju vallas. 

Selle absoluutne kõrgus on ligi 71 m ja suhteline kõrgus ligi 48 m.

See on tekkinud Rummu karjäärist paekivi kaevandamise tulemusena ja koosneb mitmesuguste paekivifraktsioonide segust.

## Viited

## Välislingid
*Pilt Vasalemma valla kodulehelt
Otto Kugelberg

**Otto Mauritz Kugelberg** (31. jaanuar 1843 Borg, Västra Harg, Östergötlandi lään – 31. jaanuar 1916 Stockholm) oli rootsi genealoog ja Rootsi Posti revident.

Ta kirjutas Rootsi ja Soome postimeistrite biograafialeksikoni (rootsi keeles: "Postmästare i Sverige och Finland"), kus on 17. sajandi algusest 19. sajandi lõpuni tegutsenud postitöötajate elulood.

Ta kogus ajalehtedest sünni-, abielu- ja surmateateid, mis pärast tema surma annetati Rootsi Kuninglikule Raamatukogule. 2006. aastal avaldas Rootsi genealoogiaselts (*Sveriges Släktforskarförbund*) tema kogu põhjal DVD, mis sisaldab 21 600 skaneeritud pilti ja umbes 100 000 märget aastatest 1888–1904.  

Tema vanemad olid kapten Claes August Kugelberg (1803–1895) ja Carolina Wilhelmina Beata Eleonora von Post. 1883. aastal abiellus ta Anna Magdalena Storkirkiga (sündinud 1855). Abikaasa õde Hilda Augusta Storkirk oli assessori ja vabahärra Carl Jakob Joakim Staël von Holsteini (1843–1890) abikaasa ning sõjandusalaste ja natsionaalsotsialistlike raamatute autori dr Lage Staël von Holsteini (1886–1946) ema.

Tema esivanemad olid tõenäoliselt pärit Liivimaalt ja 17. sajandil Rootsi kolinud.

## Teoseid
*Postmästare i Sverige och Finland från äldre till närvarande tid : biografiska anteckningar. Stockholm O. Kugelberg 1894–98, 280 lk. 

## Viited
Lõunalaius

**Lõunalaius** on lõunapoolkeral asuva punkti geograafiline laius. Võib olla üle 0° kuni 90°S (lõunapoolus).

## Vaata ka
*Põhjalaius
*Geograafilised koordinaadid
Naughty Dog

**Naughty Dog** (varem **JAM Software**) on Ameerika Ühendriikide videomängutootja, mille asutasid Andy Gavin ja Jason Rubin 1986. aastal.

Naughty Dog kuulub alates 2001. aastast täielikult ettevõttele Sony Computer Entertainment.

Ettevõtte tuntumad videomängud on Crash Bandicoot, Uncharted ja The Last of Us.

## Välislingid
* Koduleht
Škoda

**Škoda** võib olla:

***[[Škoda Holding|Škoda Holding a. s.]]**, Tšehhi masinaehituskontsern
***[[Škoda Auto|Škoda Auto a. s.]]**, Tšehhi autotootja
*'''automark
Põhjalaius

**Põhjalaius** on põhjapoolkeral asuva punkti geograafiline laius. Võib olla üle 0° kuni 90°N (põhjapoolus).

## Vaata ka
*Lõunalaius
*Geograafilised koordinaadid
*Ekvaator
Yogyakarta

**Yogyakarta** on linn Indoneesias Jaava saarel, Yogyakarta eripiirkonna keskus. Asub saare keskosas 30 km kaugusel Merapi vulkaanist.

Koos naaberlinna Surakartaga on Yogyakarta jaava kultuuri keskus. Linnas on mitmeid kõrgkoole, millest suurim on Gadjah Mada Ülikool.

1006. aastani oli linn Matarami kuningriigi pealinn. Indoneesia iseseisvussõja ajal 1945–1949 oli Yogyakarta Indoneesia pealinn. 27. mail 2006 toimunud maavärinas sai linn suuri purustusi. Hukkus umbes 4000 inimest.

Linn jaguneb 14 ringkonnaks.

## Välislingid
*http://www.jogjakota.go.id/
Negatiivne arv

Matemaatikas nimetatakse **negatiivseks arvuks**  nullist väiksemat reaalarvu. 

Asjaolu, et arv *a* on negatiivne, tähistatakse: *a* \mathbb{R}^{-}.

## Vaata ka

* Mittepositiivne arv
* Positiivne arv
* Null
* Vastandarv

## Viited
Tuhk

**Tuhk** on kütuste tulekindel jääk, mis tekib kütuse kui orgaanilise aine täielikul põlemisel selle mineraalosast.

Tuha sisaldus kivi- ja pruunsöes on 1–45%, põlevkivis 50–80%, turbas 2–30%, küttepuudes 0,5–2%, masuudis kuni 0,15%.

Samuti tekib tuhk nii looduses (nt metsatulekahjude tagajärjel või plahvatuslike vulkaanipursete käigus pihustunud magmast) kui ka sobimatu inimtegevuse (tulekahju) tagajärjel. Mittetäielikul põlemisel tekib lisaks tuhale mürgine vingugaas (süsinikmonooksiid) ja tahm (põhiliselt süsinik).

Tuhast võidakse valmistada ehitusmaterjale (tuhaplokid).
## Vaata ka

*Vulkaaniline tuhk
*Põlevkivituhk
*Lendtuhk 

## Kirjandus
* Raave, H., Ots, K., Pitk, P. (2018). Eesti katlamajades puidu põletamisel tekkiva tuha keemilisest koostisest. Agronoomia 2018, 186–193.
Positiivne arv

Matemaatikas nimetatakse **positiivseks arvuks**  nullist suuremat reaalarvu. 

Asjaolu, et arv *a* on positiivne, tähistatakse: *a* > 0. Positiivsete arvude hulka tähistatakse sageli \mathbb{R}^{+}.

## Vaata ka

* Mittenegatiivne arv
* Negatiivne arv
* Null

## Viited
Mittenegatiivne arv

Matemaatikas nimetatakse **mittenegatiivseks arvuks** reaalarvu, mis on nullist suurem või nulliga võrdne. Asjaolu, et arv *a* on mittenegatiivne, tähistatakse: *a* ≥ 0.  

Reaalarv on mittenegatiivne arv parajasti siis, kui ta ei ole negatiivne arv.  

## Vaata ka
*Positiivne arv

## Viited
Mittepositiivne arv

Matemaatikas nimetatakse **mittepositiivseks arvuks**  reaalarvu, mis on nullist väiksem või nulliga võrdne. Asjaolu, et arv *a* on mittepositiivne, tähistatakse: *a* ≤ 0. 

Reaalarv on mittepositiivne arv parajasti siis, kui ta ei ole positiivne arv.  

## Vaata ka
* Negatiivne arv

## Viited
Richard Branson

Sir **Richard Charles Nicholas Branson** (sündinud 18. juulil 1950) on Suurbritannia ettevõtja.

Ta on eelkõige tuntud tänu Virgini kaubamärgile, mis sai alguse Bransoni 1972. aastal asutatud plaadipoodide ketist Virgin Megastores.

Tänapäeval kuulub Richard Bransoni asutatud konglomeraati Virgin Group ettevõtteid peaaegu igast valdkonnast. Nende seas on mitu lennufirmat, sealhulgas Virgin Atlantic Airways; kosmoseturismi plaaniv Virgin Galactic; Vormel 1 meeskond Virgin Racing; lisaks hulk muu hulgas meelelahutustööstuse, kirjastamise, turismi, side ja toiduainetetööstuse alal tegutsevaid ettevõtteid.

11. juulil 2021 sai Bransonist esimene kosmosetööstusettevõtja, kes on erakosmoselennukiga käinud kosmose piiril.

## Maailmarekordiüritused

Branson on püüdnud püstitada paljusid maailmarekordeid. Esimese katse tegi ta 1985. aastal, püüdes saada enda kätte Sinist Linti Atlandi ookeani kõige kiirema ületamise eest. Tema laev Virgin Atlantic Challenge läks Briti vetes kummuli ja Suurbritannia õhujõud pidi meeskonna päästma. Järgmisel aastal ületas Branson laevaga Virgin Atlantic Challenge II üle Atlandi purjetamise rekordi.

1987. aastal ületas ta kuumaõhuballooniga Virgin Atlantic Flyer Atlandi ookeani. See oli kõigi aegade suurim kuumaõhupall (u 65 000 m³) ja esimene kuumaõhupall, mis ületas Atlandi. Õhupall suutis arendada kiirust kuni 209 km/h.

1991. aasta jaanuaris ületas Branson veel suuremal (u 74 000 m³) õhupallil Vaikse ookeani Jaapanist Kanadasse, saavutades vahepeal kiiruse 394 km/h.

Aastatel 1995–1998 püüdsid Branson, Per Lindstrand ja Steve Fossett õhupalliga ümber maakera lennata. 1998. aasta lõpul sooritasid nad maailmarekordilise pikkusega lennu Marokost Hawaiile, aga esimesena lendasid õhupallil ümber maailma Bertrand Piccard ja Brian Jones 1999. aasta märtsis.

2004. aasta märtsis sõitis Branson amfiibsõidukil Gibbs Aquada mööda maismaad ja vett Doverist Calais'sse rekordilise aja 1 tunni 40 minuti ja 6 sekundiga.

## Viited

## Välislingid
*Richard Branson promob Tallinna kui maailma uut tehnoloogiakeskust, Delfi, 3. jaanuar 2015
Virgin Racing

**Virgin Racing** (täisnimega **Marussia Virgin Racing**) on meeskond, mis osales Vormel 1 sarjas aastail 2010 ja 2011.

Meeskond liitus Vormel 1 sarjaga 2010. aastal, esialgu Manor GP nime all. Pärast seda, kui meeskonna peasponsoriks sai Richard Bransoni Virgin Group, sai ka meeskond uue nime. Algul osales meeskond Suurbritannia lipu all, kuid 2010. aasta lõpus omandas enamuse ettevõttes Venemaa ettevõte Marussia Motors ja 2011. aastal osales tiim Venemaa litsentsiga.

Virgini autod kasutasid Cosworthi mootoreid.

## 2010

2010. aastal sõitsid meeskonnas Timo Glock (number 24) ja Lucas di Grassi (25). Glock oli eelmisel aastal sõitnud Toyota F1 meeskonnas, aga 3 etappi enne lõppu teinud ränga avarii, mis lõpetas tema hooaja, ja Toyota teda enam ei soovinud. Di Grassi oli olnud GP2-s kolmandal kohal.

Ühtegi punkti nad ei kogunud. Kummagi parimaks jäi 14. koht ning sellega said nad hooaja kokkuvõttes 24. ja 25. koha. Meeskondlikult jäi Virgin Racing viimasele, 12. kohale. Ka Hispania Racingu parimaks kohaks etapil jäi 14., aga Hispania suutis selle välja sõita kolmel korral, Virgin kahel.

## 2011

2011. aasta sõitjad olid Timo Glock ja Jérôme d'Ambrosio. Di Grassi läks Pirelli testisõitjaks ja üheski sarjas ta pärast seda enam ei osalenud. Virgini pakkumise saada sõitjaks lükkas tagasi Nico Hülkenberg, kes pidas meeskonda liiga nõrgaks ja läks Force India testisõitjaks. D'Ambrosio oli saanud eelmisel aastal GP2-s 12. koha.

Kumbki sõitja ei kogunud hooajal ainsatki punkti. D'Ambrosio parimaks jäi 14. ja Glocki parimaks 15. koht. Nad said individuaalselt taas 24. ja 25. koha. Meeskondlikult oli Virgin taas viimane, 12. Eelviimaseks tulnud Hispania Racing oli üldiselt küll aeglasem, kuid ühel etapil suutis välja sõita 13. koha.

## 2012

2012. aastal muutis meeskond oma nime: selleks sai Marussia F1 Team. See kajastas omaniku Marussia Motorsi järjest enam suurenenud osalust meeskonnas ja kontrolli meeskonna üle. Ühtlasi katkestati koostöö tehnilise poole eest hoolitsenud ettevõttega Wirth Research. Selle võttis üle McLaren, kelle duubelmeeskonnaks Marussia niimoodi sai.

Ametlikult loetakse Virgin ja Marussia eri meeskondadeks ja Virgin lõpetas 0 punktiga 38 etapist. Neist meeskondadest, kes pole ühtki punkti saanud, polnud veel ükski rohkematel etappidel osalenud. Seda rekordit kordas Hispania Racing, kes sõitis neilsamadel etappidel mis Virgingi, aga jätkas osalemist sama edutult 2012. aastalgi.

Sõitjatest jätkas Glock Marussias. D'Ambrosiole sõitjakohta ei jätkunud ja ta sai Lotus F1 testisõitjaks. Tema asemele palkas Marussia Charles Pici.

## Välislingid

* Virgin Racingi sait
Marian Lupu

**Marian Lupu** (sündinud 20. juunil 1966 Bălțis) on Moldova poliitik, 30. detsembrist 2010 kuni 23. märtsini 2012 Moldova presidendi kohusetäitja.

Tema isa Ilie Ion Lupu oli matemaatikaprofessor Moldova Riiklikus Ülikoolis ja Tarass Ševtšenko Ülikoolis, samuti kirjanik ja kommunistliku partei tegelane. Marian Lupu ema õpetas meditsiiniülikoolis prantsuse keelt. 

Marian Lupu lõpetas 1983 keskkooli kuldmedaliga. Ta õppis Moldova Riiklikus Ülikoolis (lõpetas 1987 kiitusega) ja Moskvas Plehhanovi majandusakadeemias majandusteadust (lõpetas 1991 doktorikraadiga). Aastal 1994 läbis ta Washingtonis Rahvusvahelise Valuutafondi instituudis makroökonoomika erikursused ning 1996 Genfis Maailma Kaubandusorganisatsiooni instituudi rahvusvahelise kaubanduse kursused.

Alates 1991. aastast töötas Lupu majandusministeeriumi välissuhete ametis algul peaspetsialistina, hiljem osakonnajuhataja, juhatuse esimehe ja ameti direktorina. Aastal 2001 sai Lupu Vasile Tarlevi valitsuses majandusministri asetäitjaks. Aastatel 2003–2005 oli Lupu majandusminister ja 2005–2009 parlamendi esimees.

Ta on alates 2009. aastast Moldova Demokraatliku Partei esimees. Enne seda kuulus ta kommunistlikku parteisse. 

Suvel 2009 moodustas tema juhitav partei koos teiste läänemeelsete erakondadega koalitsiooni Euroopa Integratsiooni Allianss. Marian Lupust sai koalitsiooni presidendikandidaat. Et valituks osutuda, peab kandidaat 101-kohalises parlamendis saama vähemalt 61 poolthäält, koalitsioonil oli aga vaid 53 kohta parlamendis. Valimised peeti 10. novembril ja 7. detsembril, kuid presidenti ei suudetud valida. 

28. novembril 2010 peeti järjekordsed erakorralised parlamendivalimised. 28. detsembril kogunenud parlament valis Lupu parlamendi esimeheks ning ühtlasi sai temast presidendi kohusetäitja.

Lupu abiellus 1992. Tal on kaks last, Sanda ja Cristian.

Lisaks rumeenia keelele räägib Lupu vabalt inglise, prantsuse ja vene keelt.
Škoda 10Tr

**Škoda 10Tr** on Škoda mudelil Škoda 9Tr põhineva liigendtrollibussi realiseerimata jäänud projekti tähistus. Škoda 10Tr pidi olema standardse 9Tr mahukam liigendvariant. Enamik osi pidi hooldamise lihtsustamiseks olema samasugused nagu lühikesel versioonil. 10Tr kavandati 20. sajandi 50. aastatel, seega lühikest aega enne 9Tr-i tootmise käivitamist. Istmed pidid paiknema sõidusuunas ja kere paremal küljel pidi olema vastavalt tellija soovile kolm või neli ust.

Esimeseks Škoda liigendtrolliks sai hoopis Škoda 15Tr, mille prototüübid valmistati 1983. aastal ja mida hakati tootma 1988. aastal.

## Tehnilised andmed

* Pikkus: 16 m
* Laius: 2,5 m
* Kõrgus: 3,25 m
* Tühimass: 13,5 t
* Kohti kokku: 111
** Istekohti: 33
** Seisukohti: 78
* Suurim kiirus: 60 km/h

## Välislingid

* Joonis ja tehnilised andmed tootja veebilehel
* Škoda 10Tr fotomontaaži tehnikas pildid
Kinnisjää

**Kinnisjää** on ookeane, meresid ja lahtesid kattev liikumatu merejää, mis asub tekkekohas ning on kinnitunud kalda või ranna külge.

Jääriba laius võib ulatuda mitmest meetrist mitmesaja kilomeetrini. Arktikas ja Antarktikas võib kinnisjää aastaid järjest merd katta ning jõuda 10–20 meetri paksuseni.

Kinnisjää liigub veekogu põhja suhtes ainult vertikaalselt, siis kui veetase muutub. Kinnisjää võib tekkida ajujää kokkujäätumisel ja vastupidi – ajujää võib tekkida kinnisjää katkemisel.

Laevateedel kasutatakse kinnisjää vastu jäämurdjaid.

## Vaata ka
* Ajujää
* Jääkaart
* Paakjää
* Lahvandus
Täidiskolonn

**Täidiskolonn** (nimetatakse ka pakitud kolonn) on keemialaboris või -tööstuses teatud protsesside läbiviimiseks kasutatav inertsest materjalist toru (kolonn, silinder), milles on tahke sobivate omadustega täidis. Täidis peab parandama kahe faasi (gaas-vedelik, vedelik-vedelik jt) omavahelist kontakti ja täidise pinnal toimuvad keemilised või füüsikalis-keemilised protsessid.

Fraktsioneeriva destillatsiooni korral ainete auru ja vedelfaasi parema kontakti tagamiseks kasutatakse destillatsioonikolonne, mis on ühtlaselt täidetud näiteks klaaskuulikestega, klaastoru tükikestega, Raschigi rõngastega jm.

Kromatograafias kasutatakse liikumatu faasiga (adsorbendiga või kõrgeltkeeva vedelikuga immutatud tahke kandjaga või ioniidiga või geeliga jm) täidetud kolonni – preparatiivset või analüütilist täidiskolonni. Ainete segu kantakse eluendiga läbi kolonni ja komponentide spetsiifilise interaktsiooni tõttu täidise pinnaga liiguvad komponendid edasi erinevate kiirustega ja väljuvad kolonnist eri aegadel. Need on madalrõhu kolonnkromatograafias, kõrgsurve vedelikukromatograafias ja gaasikromatograafias kasutatavad täidiskolonnid.

Nii destillatsioonikolonnide kui ka kromatograafiliste kolonnide efektiivsust segu komponentide lahutamisel hinnatakse nn teoreetiliste taldrikute arvuga.

Täidiskolonnid on ka absorptsiooni- ja adsorptsioonikolonnid (ainete puhastamiseks, kuivatamiseks), tahket katalüsaatorit sisaldavad reaktsioonikolonnid jm.

## Vaata ka
*Kromatograafia
*Lahutusmeetodid
*Elueerimine
*Destillatsioon
Kromatograaf

**Kromatograaf** on kompleksne seade, mida kasutatakse ainete segu kromatograafiliseks lahutamiseks koos tulemuste registreerimisega. Kromatograaf koosneb tavaliselt järgmistest osadest: proovi kolonni sisestamise osa (gaasikromatograafi korral koos aurustiga), termostaadis asuv kromatograafiline kolonn ning kolonni väljundis asuv detektor ja sellega ühendatud registreerimisseade (isekirjuti). Kolonni, õigemini termostaadi temperatuuri saab reguleerida või valida temperatuuri muutumise programmi. Gaasikromatograafiga on ühendatud veel kandegaasiballoon koos gaasivoolu regulaatoriga. Vedelikukromatograafi juurde kuulub kõrgsurvepump solvendi kolonnist läbilaskmiseks. 

Välja on arendatud automaatsed ja arvutiga ühendatud kromatograafid eriülesannete täitmiseks, sealhulgas gaaside, anorgaaniliste ioonide, mitmesuguste orgaaniliste ühendite ja biokeemiliste segude lahutamiseks. Tandem gaasikromatograaf-massispektromeeter (GC-MS) võimaldab ka eraldatud komponentide struktuuri kindlaks teha.

## Vaata ka
* Kromatogramm
* Spektromeeter
Kromatogramm

**Kromatogramm** on kromatograafi registreerimisseadme väljund graafiliselt paberil või numbrilisel kujul ja näitab kromatograafiliselt lahutatud komponentide suhtelist sisaldust proovis. Kromatograafilise kolonni väljundis registreeritakse detektori
signaal.  See signaal töödeldakse registraatoris ja tulemus esitatakse tavaliselt komponentide kontsentratsiooni ajalisele muutusele vastavate kolmnurgasarnaste *piik*idena (*dc/dt*). Ainete  piikide vahel on liikuva faasi tsoonid. Piigi asukoht kromatogrammil näitab aine kolonnist väljumise aega ja piigi suurus näitab, kui palju komponenti proovis on. Teatud lisaanalüüsidega on võimalik kromatograafiat kasutada analüüsitava proovi kvalitatiivse ja kvantitatiivse koostise määramiseks. Näiteks võib aineid  kindlaks teha (identifitseerida) suhteliste väljumisaegade (retentsiooniaeg) põhjal, kui neid võrrelda teadaolevate ainete andmetega.

Kromatografeerimise optimeerimiseks kasutatakse vajadusel lahutustsükli käigus kolonni temperatuuri või liikuva faasi rõhu või kulu muutmist vastavalt etteantud programmile. Nii saab kromatogrammi "kokku suruda", s.t. pika väljumisajaga ained väljuvad kiiremini andes seejuures vastavalt kitsama ja kõrgema piigi.

## Vaata ka
*Kromatograafia
*Kromatograaf
*Kromatograafiline analüüs
*Retentsiooniindeks
*Detektor
Statsionaarne faas

**Statsionaarne faas** ehk **liikumatu faas** on kromatograafilises süsteemis fikseeritud tahke aine (sorbent, geel, kolonni sisesein) või selle pinnale kantud spetsiaalne vedelik, mis interakteerub keemiliste ühenditega erinevalt ning seetõttu eluendi voolus ainete segu komponendid lahutuvad üksteisest.

Paljudel juhtudel kasutatakse kromatografeerimiseks tahkeid kandjaid, s.o. peeneteralisi materjale (silikageel, tärklis, tselluloos, diatomiit jm), mis on immutatud vee või mõne orgaanilise vedelikuga (statsionaarne faas). Enimkasutatavad statsionaarsed faasid on kõrge keemistemperatuuriga polümeersed estrid, eetrid, silikoonõli jm.  Näiteks paberkromatograafias on statsionaarne faas paberil adsorbeerunud veemolekulid (vee ja tselluloospaberi molekulid on polaarsed). Aga paber võib olla immutatud ka mittepolaarse orgaanilise ainega.

**Seotud faas** ehk **immobiliseeritud faas** on statsionaarne faas, mis on kovalentsete sidemetega seotud kolonni siseseintega või täidisega.

Ainete kromatograafilise lahutamise olemus ehk mehhanism põhineb erinevate ainete osakeste füüsikaliste või keemiliste omaduste erinevustel. Vastavalt sellele valitakse  statsionaarne faas, millest oleneb lahutamise mehhanism:
*adsorptsioonkromatograafias toimub lahutamisprotsess tahke adsorbendi (silikageel, alumiiniumoksiid, aktiivsüsi, alumosilikaat) pinnal, adsorbendiga täidetud kolonnis või kromatograafilisel plaadil, milles korduvad adsorptsiooni ja desorptsiooni protsessid
*jaotuskromatograafias toimub lahutamisprotsess tahkele materjalile (tahkele kandjale või kapillaari seinale) kantud vedelikus; ainete segu lahutumine põhineb komponentide kahe erineva mitteseguneva vedelfaasi (üks liikuv teine statsionaarne faas) vahel jaotumise erinevustel. Vedelikukromatograafias kui liikuv faas on vähem polaarne võrreldes statsionaarse faasiga, siis vähem polaarne aine liigub kiiremini ja polaarsem aine aeglasemalt (jääb tahapoole)
*eksklusioonkromatograafia ehk suuruseralduskromatograafia  (geelfiltratsioon, geelkromatograafia, molekulaarsõel kromatograafia) puhul ainete segu läbivoolutamisel poorsest polümeersest materjalist või geelist või molekulaarsõeltest molekulid väljuvad kolonnist sõltuvalt nende suurusest
*afiinsuskromatograafia on  meetod bioproovide lahutamiseks spetsiifilise interaktsiooni läbi; siin statsionaarse faasiga seotud ligandid omavad spetsiifilist afiinsust eraldatava (lahutatava) komponendi suhtes
*ioonivahetuskromatograafias toimub ioonide lahutamine tahkel polüelektrolüüdil (ioniidil), toimuvad ioonivahetusreaktsioonid lahustunud proovi ja ioniidi vahel

## Vaata ka
*Kromatograafia
*Liikuv faas
Liikuv faas

**Liikuv faas** ehk **mobiilne faas** on kromatograafilises süsteemis liikuv gaas või vedelik või ülekriitiline fluidum, mis kannab lahutatavate ainete segu läbi liikumatu faasi. Kromatograafilises süsteemis liigub koos eluendiga vähene hulk lahutatud aineid. 

Liikuva faasi tähenduses kasutatakse ka laiemaid mõisteid nagu eluent või solvent, kuigi need ei hõlma proovi komponentide lisandumist. Ainete segu kantakse liikuva faasi vooluga läbi kolonni ja keemiliste ühendite spetsiifilise interaktsiooni tõttu statsionaarse faasiga liiguvad komponendid edasi erinevate kiirustega ja väljuvad kolonnist eri aegadel koos eluendiga.

Gaasikromatograafias (GC) ja gaasi-vedelikukromatograafias (GLC) kasutatakse uuritavate ainete segu kromatograafilisest täidiskolonnist või kapillaarkolonnist läbivoolutamiseks inertseid gaase, nimetatakse kandegaasiks; need on (H<sub>2</sub>, N<sub>2</sub>, He, Ar).

Vedelikukromatograafias (planaar-, kolonn-, kõrgsurve vedelikukromatograafia) on liikuv faas orgaaniline solvent või solventide segu või vesi või vee ja orgaanika segud jm. Kui mobiilne faas on vähem polaarne võrreldes statsionaarse faasiga, siis vähem polaarne aine liigub kiiremini ja polaarsem aine aeglasemalt (jääb tahapoole). Normaalfaasi HPLC korral kasutatakse mittepolaarseid solvente (n-heksaan, alkoholid, kloroform). Pööratudfaasi HPLC kasutab (mõõdukalt) polaarset eluenti (vett sisaldavad lahused atsetonitriiliga, metanooliga, ka puhvrite lisanditega).

Liikumapanevaks jõuks GC, HPLC jmt korral on gaasi või vedeliku kõrgendatud rõhk, kolonnkromatograafias – vedelikusamba raskusjõud ja planaarkromatograafias – kapillaarjõud. Elektrokromatograafia korral kasutatakse kromatograafiale iseloomulikke statsionaarseid faase, liikuv faas on elektrit juhtiv keskkond ja selle liikumapanevaks jõuks on elektriväli.

## Vaata ka
*Kromatograafia
*Statsionaarne faas
*Elueerimine
Klooga–Kloogaranna raudteelõik

**Klooga–Kloogaranna raudteelõik** on 3,4 kilomeetri pikkune laiarööpmelise Keila–Paldiski raudtee harutee Klooga raudteejaama ja Kloogaranna raudteepeatuse vahel. 

Raudteelõik on üheteeline. Raudtee on elektrifitseeritud kogu trassi ulatuses ning kuulub Eesti Raudteele. 

Raudteelõik avati 17. juunil 1960. Rongide suurim lubatud kiirus on lõigul 60 km/h. Rongide liiklussagedus on kuus rongi ööpäevas. Raudteelõigu 2493. meetril asub reguleeritud tõkkepuuga raudteeülesõidukoht, mis jääb Tallinna–Paldiski maanteele.

Reisijatevedu korraldab Elron ja raudteelõik kuulub C-tsooni. Elektrirongid sõidavad toimub liinil Tallinn–Kloogaranna. Kloogaranna on seega ühtlasi rongiliini lõpp-punkt.  

Peatuses asub üks täispikk perroon, mis asub Lahepere lahe rannast umbes 50 meetri kaugusel.


Fail:Klooga jaama sissesõidu foor Kloogaranna suunalt.jpg|Klooga jaama sissesõidufoor Kloogaranna suunalt
Fail:Klooga-Kloogaranna raudteelõigu ristumine Tallinna–Paldiski maanteega.jpg|Klooga-Kloogaranna raudteelõigu ristumine Tallinna–Paldiski maanteega
Fail:Klooga-Kloogaranna raudteelõik, esiplaanil kiirusepiirangu märk.jpg|Klooga-Kloogaranna raudteelõik, esiplaanil kiiruspiirangu märk (60 km/h)
Fail:Kloogaranna raudteepeatus.jpg|Lõpp-peatus Kloogaranna 


## Vaata ka
* Keila–Paldiski raudteelõik
* Elektriraudtee

## Viited

## Välislingid
* KEILA - PALDISKI / KLOOGARAND; Eesti Raudteeajaloo Selts
Preparatiivne kromatograafia

**Preparatiivne kromatograafia** on ainete lahutamise meetod, mis võimaldab saada teatud hulga lahutatud komponenti(te) edasiseks kasutamiseks.

Täidiskolonnide kasutamisel võib GC ja HPLC meetoditega saada väga väikese lahutatud aine koguse, kui kromatograafi väljundisse on paigutatud kollektor. Suuremate ainekoguste eraldamiseks on sobiv kolonnkromatograafia, mis oma klassikalisel kujul on lihtne ja odav meetod. Seejuures kasutatakse täidiskolonni, mille parameetrite varieerimine vastavalt vajadustele võimaldab eraldada aineid kogustes mõni milligramm kuni mitu kilogrammi tööstusliku seadme korral.

Klassikaline kolonnkromatograafia, kus ained liiguvad vedelikusamba raskusjõul läbi kolonni täidise, on küll lihtne, kuid pikka aega nõudev meetod. Täidiskolonnide korral on selle parameetritel oluline tähtsus kolonni lahutusvõimele: pikema ja peenema täidisega kolonni lahutusvõime on palju suurem, kuid see nõuab vedeliku täidisest läbisurumiseks suuremat rõhku. Seetõttu on aparatuuri tootvad firmad välja arendatud automatiseeritud kiiremad meetodid. Need seadmed on varustatud rõhu tõstmise pumbaga, pakitud kolonni(de)ga, kromatograafia detektoriga ja automaatse fraktsioonide kogumise seadmega: 
*madalsurve vedelikukromatograafia (LPLC, nn *flash*, kuni 525 kPa ehk kuni 5 atm)
*kesksurve vedelikukromatograafia (MPLC, üle 1MPa ehk üle 10 atm)
Uuritava segu komponentide lahutusvõime on LPLC süsteemidel alati madalam kui HPLC korral, kuid esimesed on lihtsamad ja odavamad.

## Vaata ka
*Vedelikukromatograafia
*Kolonnkromatograafia
*Kromatograafiline analüüs
Meremees (ajakiri)

**Meremees** on Eesti merendusajakiri. 

Aastatel 1989–1999 ilmus Meremees (aastatel 1989–1991 oli Eesti Meremees) ajaleheformaadis. Esimene ajaleht ilmus 1989. aasta 8. augustil.

Ajakirjaformaadile mindi üle augustis 1999, alates 2001. aastast ilmub neli korda aastas. Aastatel 2015–2016 koostas ajakirja Meremees ajakirja Paat toimetus. Alates 2017. aastast annab ajakirja taas välja TTÜ Eesti Mereakadeemia (kellele kuulub ka ajakirja kaubamärk) ning seda on võimalik lugeda ka veebis. Samast ajast ilmub Meremees koos Veeteede Ameti Teatajaga.

## Väljaandjad
*1989–1991 Eesti Merelaevandus
*1992–2000 Eesti Meremeeste Liit
*2001–2014 Eesti Mereakadeemia
*2015–2016 TTÜ Eesti Mereakadeemia / Paat (ajakiri)
*2017- TTÜ Eesti Mereakadeemia

## Peatoimetajad
*1989 Kalju Mürk
*1989–2000 Madli Vitismann
*2001–2006 Kadi Vanaveski
*2007–2014 Märt Kullo
*2015–2016 Jaano Martin Ots
*2017–2017 Jane Niit
*2018–2020 Madli Vitismann
*2020–... Jane Niit/Jane Hõimoja

## Tunnustus
*Merekultuuritegu 2019 (Kapten Uno Lauri Merekultuuri Sihtasutus)

## Viited

## Välislingid
*Meremees veebis
*Meremehe koduleht
Erich Lipstok

**Erich Roland Lipstok** (2. jaanuar 1913 Peterburi – 4. jaanuar 2010 Tallinn) oli Eesti diplomaat.

Ta õppis aastatel 1932–1936 Tartu Ülikooli õigusteaduskonnas ja 1957–1958 majandusteaduskonnas.

Aastatel 1937–1940 oli ta atašee Välisministeeriumi keskasutuses ja Kaunase saatkonnas. 

Arreteeriti NKVD poolt 1941, oli kuni 1951. aastani vangilaagris Sverdlovski oblastis ja 1956. aastani asumisel Novosibirski oblastis, seejärel naasis Eestisse.

Ta oli abielus Stanislawa Duobaga ja hiljem Viivi Eelmäega. Tema poeg Toivo Lipstok (1952–2012) oli sõjaväelane.

## Tunnustus
*2002 Riigivapi IV klassi teenetemärk

## Viited

## Välislingid
*https://arhiiv.err.ee/vaata/kirjutamata-memuaare-kirjutamata-memuaare-erich-lipstok-01 https://arhiiv.err.ee/vaata/kirjutamata-memuaare-kirjutamata-memuaare-erich-lipstok-02/similar-27688 Kirjutamata memuaare. Erich Lipstok
*https://www.postimees.ee/1762203/vabariigi-lapsepolvesobrad – Postimees, 23. veebruar 2008
Meremees

**Meremees** on inimene, kes töötab laeval või on laeval sõjaväeteenistuses, laevapere liige.

## Tööst laeval
Meremeheametid võivad olla näiteks: madrus, pootsman, tüürimees, kapten, laevamehaanik.

Meremeeste kvalifikatsiooninõuded ja töö laeval on sätestatud Rahvusvahelise Mereorganisatsiooni IMO konventsioonidega. 

Töö- ja elutingimusi ning töösuhteid laeval reguleerivad Rahvusvahelise Tööorganisatsiooni ILO meretöö konventsioonid.

## Vaata ka
* Meresõitja
* Mereväelane
* Kalur
* Merekaru

## Viited

## Välislingid

* Kutsekoda, Kutseregister, Kutsestandardite register
** Laevapere reakoosseisu liige I
** Laevapere reakoosseisu liige II
* Meremeeste väljaõppe, diplomeerimise ja vahiteenistuse aluste rahvusvaheline konventsioon, 1978, STCW 1978, mitteametlik tõlge
* Laevapere liikmete koolitus- ja kvalifikatsiooninõuded, diplomeerimise kord, väljastatavate dokumentide vormid ning meresõidudiplomi, kutsetunnistuse ja teiste laevapere liikmetele väljastatavate tunnistuste tunnustamise kord
* STCW Manila Convention Amendements 2010, STCW konventsiooni 2010. a Manila muudatused jõustusid 2012. a sügisel.
* C179 - Recruitment and Placement of Seafarers Convention, 1996 (No. 179), Convention concerning the Recruitment and Placement of Seafarers (Entry into force: 22 Apr 2000)
* Seafarers
Avatar

**"Avatar"** on 2009. aasta Ameerika Ühendriikide ulmefilm, mille režissöör on James Cameron.

"Avatar" on torrentfreak.com-i andmetel maailma enim illegaalselt allalaaditud film. Näiteks 2010. aastal laaditi seda alla 16,6 miljonit korda.

## Näitlejad
### Inimesed
* Sam Worthington – kapral Jake Sully
* Stephen Lang – kolonel Miles Quaritch
* Sigourney Weaver – Dr. Grace Augustine
* Michelle Rodriguez – Trudy Chacón
* Giovanni Ribisi – Parker Selfridge
* Joel David Moore – Dr. Norm Spellman
* Dileep Rao – Dr. Max Patel

### Na'vid
* Zoe Saldana – Neytiri
* C. C. H. Pounder – Mo'at
* Wes Studi – Eytukan
* Laz Alonso – Tsu'tey

## Vaata ka
*Na'vi keel

## Viited

## Välislingid

* 
* Avatar (2009) sigakõvas KOLMDEE-s. filmiblogi, 28. detsember 2009
Inauguratsioon

**Inauguratsioon** on ametisse pühitsemise või sisseõnnistamise tseremoonia.

Üks tuntumaid inauguratsioone on iga nelja aasta tagant Ameerika Ühendriikides pärast presidendivalimisi, enamasti 20. jaanuaril, peetav inauguratsiooni päev. Sel päeval toimub Ameerika Ühendriikide presidendi ametisse vannutamise tseremoonia ja uus president peab inauguratsioonikõne.

## Vaata ka
*kroonimine
*ametivanne
Vene formalism

**Vene formalism** ehk **vene vormikoolkond** oli suund vene kirjandusteaduses, mis kujunes 1910. ja 1920. aastail. 

Vene formalism vaatleb kirjandusteost kui vormivõtete süsteemi sõltumatult teose tekstivälistest seostest. Teoreetiliselt toetus suund strukturalistliku keeleteaduse (Jan Niecisław Baudouin de Courtenay, Ferdinand de Saussure) ja avangardistide ideestikule.

Suuna liikmete hulka kuulusid Viktor Šklovski, Juri Tõnjanov, Boriss Eichenbaum, Roman Jakobson jt.

Vene formalismil oli tugev mõju Mihhail Bahtini ja Juri Lotmani vaadetele ning kirjandussemiootika ja Tartu-Moskva semiootikakoolkonna arengule. 

## Vaata ka
*uuskriitika

## Viited
Meyendorff'i Perekonna Asutus

**Meyendorff'i Perekonna Asutus** oli Eesti sihtasutus, mille eesmärk oli toetust anda Meyendorffi perekonna konventi kuuluvatele ja puudust kannatavatele liikmetele ning nenda lastele. Asutuse põhikiri kinnitati Vabariigi Valitsuse otsusega 27. jaanuarist 1937 ja avaldati Riigi Teataja Lisas (RTL 1937, 24).

Asutus oli Eestimaa Ülemmaakohtu poolt 5. juulil 1888 kinnitatud Vabahärrade Meyendorffide perekonna asutuse (Freiherrlich Meyendorffsche Familienstiftung) õigusjärglane.

Perekonna konvent koosnes Meyendorffide perekonna kõigist õigusvõimelistest mees- ja naissoost liikmetest, ja meessoost perekonna konvendi liikmete abikaasadest. Kui naissoost konvendi liige kaotas abiellumise, lahutamise või muul teel Meyendorffi perekonnanime, astus ta automaatselt konvendist välja.

5. märtsil 1935 oli asutuse alusvara väärtuseks 647 krooni 86 senti, sealhulgas Eesti Maakrediitseltsi pantkirjad, Ohtu mõisa peale ingrosseeritud obligatsioonid, 1916. aasta raudtee laen, lahtine arve Eesti Maakrediitseltsis ja kassa.
Trolza

**Trolza** (vene keeles ЗАО "Троллейбусный завод" (Тролза)) on Venemaal Saratovi oblastis Engelsis asuv ettevõte, mis valmistab trollibusse.

Ettevõte asutati 1868. aastal Brjanski oblastis Raditsa külas veduritehasena.

Aastal 1918 tehas natsionaliseeriti. Aastal 1919 ühendati Raditsa küla naaberasulaga ja nimetati aasta varem tapetud revolutsionääri Moissei Uritski järgi Uritskiks. Veduritehas nimetati ümber Uritski vagunitehaseks.

Aastal 1941 evakueeriti tehas Engelsisse, kus asub tänapäevani. Selle käigus nimetati see ümber Uritski-nimeliseks vagunitehaseks (vene keeles ЗиУ, Завод имени Урицкого).

Aastal 1950 otsustas NSV Liidu Ministrite Nõukogu, et tehas peab hakkama tootma trollibusse. 1. mail 1951 valmis esimene prototüüp ja augustis hakati tootma trollibussi MTB-82, mida aasta lõpuks valmis 21.

Kõige arvukamalt valmistati mudeleid MTB-82, ZiU-5 ja ZiU-9, mida eksporditi näiteks Argentinasse, Bulgaariasse, Kreekasse, Mongooliasse, Ungarisse ja Serbiasse.

Enam kui 50 aasta jooksul on tehases valmistatud üle 75 000 trollibussi. Praegune tootmismaht on üle 1500 trolli aastas.

2005. aastal oli tehase käive 880 miljonit rubla.

## Viited

## Välislingid
*Firma ZAO Trolza veebileht
Juudi vähemusrahvuse IV kultuurnõukogu

Juudi vähemusrahvuse IV kultuurnõukogu valiti 7. ja 8. juunil 1936.

## I valimisringkond (Virumaa)

*1. Mooses Schermann

## II valimisringkond (Narva linn)

*1. Samuel Kriegmann
*2. Joosep Sagorje

## III valimisringkond (Järva- ja Viljandimaa)

*1. Abram Hoff

## IV valimisringkond (Harju-, Lääne- ja Saaremaa)

### Rahvusliku kultuuri ja kasvatuse eest nimekirjade ühenduse järgi

*1. Hirsch Aisenstadt
*2. Elchonon Gendel
*3. Haja Itschkovitsch
*4. Josep Goldberg
*5. Motel Scitomirsky
*6. Meier Rogovsky
*7. Moses Turetsky

### Juudi kultuuri ja kasvatuse eest nimekirjade ühenduse järgi

*8. Afroim Rochlin
*9. Siimon Perlmann
*10. Judel-Julius Genss

### Majandusrühma nimekirjade järgi

*11. Heinrich Gutkin

## V valimisringkond (Pärnumaa)

*1. Abram Levin
*2. Chaim-Jakob Flaks

## VI valimisringkond (Tartumaa)

### Rahvusliku kultuuri ja kasvatuse ühenduse nimekirjade ühenduse järgi

*1. Schmuel-Gerschon Levitin
*2. Jakob Blumenfeld
*3. Aron-Lev Prisant
*4. Mark Kolovsky
*5. Boris-Ber Kropman

### Rahvuslik-Edumeelne Ühenduse nimekirjade ühenduse järgi

*1. Jossel-Ber Kropman
*2. David Pasternak

## VII valimisringkond (Valgamaa)

*1. Samuel Polykovski
*2. Elias-Itsik Kats

## VIII valimisringkond (Võru- ja Petserimaa)

*1. Meier Goldberg
Lai tänav (Paide)

**Lai tänav** on tänav Paides.

Lai tänav on 1,79 kilomeetrit pikk. Suurim majanumber on .

Tänav algab Tallinna tänavalt ja kulgeb läände. Soo tänava ristmikul keerab ta edelasse ja kulgeb Pärnu tänavast põhja pool sellega paralleelselt kuni Suur-Kaare tänavani, kus ta lõpeb.

Lai tänav ristub algusest lõpu poole minnes Väike-Aia tänavaga (vasakult), Puuvilja tänavaga (vasakult), Soo tänavaga (paremalt), Tiigi tänavaga, Kivimurru tänavaga (vasakult), Nooruse tänavaga (paremalt), Nurme tänavaga, Prääma teega ja Raudtee tänavaga.

## Asutused Laial tänaval
*Järvamaa Keskraamatukogu (Lai 33)
*Paide Täiskasvanute Keskkool (Lai 33)
*Paide Avatud Noortekeskus (Lai 33)

## Varem Laial tänaval asunud asutused
*Paide Slaavi Gümnaasium (Lai 33)
*Kino
*Tuletõrjemaja (Lai 6)

## Vaata ka
*Paide tänavate loend
Lai tänav

**Lai tänav** on mitme tänava nimi Eestis:
***[[Lai tänav (Tallinn)|Lai tänav]]** Tallinnas
***[[Lai tänav (Tartu)|Lai tänav]]** Tartus
***[[Lai tänav (Paide)|Lai tänav]]** Paides
***[[Lai tänav (Pärnu)|Lai tänav]]** Pärnus
***[[Lai tänav (Rakvere)|Lai tänav]]** Rakveres
***[[Lai tänav (Valga)|Lai tänav]]** Valgas

Veel leiab Laia tänava Haapsalust, Jõgevalt, Kohtla-Järvelt, Narvast, Sindist, Suure-Jaanist, Tapalt, Türilt ja Võhmast. Eesti alevites on sellenimeline tänav Järva-Jaanis ja Kohilas ning alevikest Amblas, Hageris, Kärus ja Simunas.

## Vaata ka
*Pikk tänav (täpsustus)
Tartu Maarja Kool

**Tartu Maarja Kool** on munitsipaalkool Tartus, kus õpivad mõõduka, raske ja sügava vaimse alaarenguga õpilased.

Koolis rakendatakse toimetuleku riiklikku õppekava ja Waldorfi kooli õpetamise põhimõtteid hariduslike erivajadustega lastele ehk ravipedagoogikat ja sotsiaalteraapiat. Kool asub Tartus aadressil Puiestee tänav 126. Kooli juures töötab lasteaiarühm.

## Kooli ajalugu
Kool asub endises  ehk Jaama mõisa hoones. Tartu Maarja Kool asutati aastal 1993 **Tartu Puuetega Laste Kool-kodu** nime all. Aastast 1994 kannab kool praegust nime.

2002. aastal asutati MTÜ Tartu Maarja Tugikeskus, mis tegeleb päevakeskuse ja õpilaskodu pidamisega.

7. aprillil 2001 asutasid Tartu Maarja Kooli lapsevanemad, õpetajad ja Tartu Toome Rotary Klubi koos hulga toetajatega sihtasutuse Maarja Küla. Maarja Küla peaeesmärgiks seati Eesti intellektipuudega noortele kodu – Maarja Küla – rajamine. Pool aastat hiljem vormistati Haavassaare kinnistu SA Maarja Küla omandiks. Kuid praeguseks on lapsi lõpetanud juba nii palju, et oleks vaja teistki sarnast küla. Kooli õpetajad ja lapsevanemad löövad kaasa sihtasutuses Maarja Päikesekodu. 2003. aastal avati koolis nn käsitöökool, kus 10.–12. klassi õpilased saavad omandada käsitööoskusi.

## Direktorid
*Anne Daniel-Karlsen (1993–1997)
*Kaia Oper (1997–1998)
*Jaanus Rooba (1998–...)

## Viited

## Välislingid
* Tartu Maarja Kool
* Maarja Küla
* Pilt
Nabla (sümbol)

∇
Nabla



**Nabla** on sümbol ∇. Nimetus tuleb kreeka keelest, kus see tähendab naablit (heebrea harfi), mille kuju sarnaneb nabla sümboliga. Selle tähendusega seotud sõnad on ka aramea ja heebrea keeles.

Nablat kasutatakse matemaatikas nabla-operaatori tähistamiseks. Esimesena tegi seda William Rowan Hamilton sellisel kujul: ⊲.

Nabla kujutab endast tagurpidi kreeka tähte delta. Kreeka keeles on sümboli nimetus ανάδελτα (*anádelta*), mis tähendab 'tagurpidi delta'.
Relatiivsus

**Relatiivsus** (ladina sõnast *relativus*) ehk **suhtelisus** ehk **suhtes olemine** on filosoofias omadus, mida vastandatakse absoluutsusele. 

See seisneb sõltuvuses suhetest või kehtivuses ainult millegi suhtes.

Väljaspool filosoofiat võidakse **relatiivsuse** all mõista ebatäiuslikkust või piiratust. 

Relatiivsed omadused on need, mis asjal on ainult teiste asjade (sealhulgas tunnetuse subjekti) suhtes. Tunnetuse relatiivsus tähendab, et tunnetussisud sõltuvad subjektist. Selles mõttes on igasugune tõde välismaailma kohta relatiivne tõde. Loodusteaduslik tunnetus on relatiivne (ka selle sõnastus on pidevalt muutuv). Absoluutne tõde ei tohiks sel juhul olla välismaailmast sõltuv (see käiks näiteks loogika kohta).

Relativismi järgi on igasugune tunnetus ainult relatiivne, sest ta sõltub teatud vaatekohast. 

Kõik lõplikud asjad on relatiivsed, sest erinevalt absoluudist on nad olemas suhetes.  

## Ajalugu
Suhtes olev (suhe) on üks Aristotelese kategooriatest: "Suhtes olevateks nimetatakse asju, millest kõik olev koosneb, kuivõrd neid öeldakse sõltuvat teistest asjadest või olevat teise asjaga mingis seoses." (Kategooriad, 7)    

William Hamiltoni järgi on "absoluutne" ainult negatiivne idee – mitterelatiivne. Absoluut on meie jaoks "kõikide asjade küllaldane alus.  Charles Bernard Renouvier ütleb:  "Absoluudi idee on ainult selle propositsiooni lausumine, et eksisteerib midagi mitterelatiivset."  Hermann Ulrici: "Me saame relatiivset relatiivsena, lõpliku lõplikuna, ajaliku ajalikuna ettekujutada ja ettekijutuseni sellest jõuda ainult selle eristamise kaudu absoluutsest, lõpmatust, igavesest." (Gott und die Natur)

Gerard Heymans nimetab midagi relatiivseks, "kui selle kujutluses on paratamatult kaasa haaratud (*inbegriffen*) kujutlus mõnest muust tegelikust". Absoluutse mõiste on piirmõiste. "Ta tähendab antu  edenevate elementideks lagundamiste rea mõisteliselt nõutavat, tegelikult aga alati ainult esialgselt täideviidavat lõpetust. Me omistame oma teadmise igas arengustaadiumis tegelikule absoluutsete omadustena need, mille kohta meil pole alust oletada, et nad esinevad ainult tänu suhtele teise tegelikuga." (Die Gesetze und Elemente des wissenschaftlichen Denkens). 

Richard Avenarius mõistab relatiivse vaatepunkti all tunnetava indiviidi ümbruse suhet (süsteemisse C) arvestavat vaatepunkti, absoluutse vaatepunkti all aga vaatepunkti, mis abstraheerub sellest ümbruse koostisosade sõltuvusest.

## Vaata ka
*Suhtes olev
*Suhteline kõrgus ehk relatiivne kõrgus
*Suhteline niiskus ehk relatiivne niiskus
*Suhteline suurus
*Suhteline õhuniiskus
*Suhteline tihedus
*Suhteline viga
*Relatiivne kuulmine
*Relatiivne liikumine
*Relatiivpronoomen ehk relatiivne pronoomen
*Relatiivsusteooria